PIIBEL ARMSAKS
Jeesus on viimast korda minemas Jeruusalemma.
Ta kohtab seal edukat meest, mille kohta Markus jutustab:
"Kui Jeesus läks teele, jooksis keegi tema juurde
ja küsis temalt ta ette põlvili heites:
Hea Õpetaja, mis ma pean tegema, et ma päriksin igavese elu?”
Teised evangeeliumid räägivad,
et see mees oli noor, rikas ja heal positsioonil.
Võib-olla suure komisjoni või riigikogu liige.
Mida teeb see mees nende seas,
kes on kannatajate nimekirjas?
Kõigele edule vaatamata oli mehel suur probleem.
Te ei teadnud, kuhu ta pärast surma satub.
Mis siis, kui ees ootab põrgu?
Igavese kannatuse koht.
Sellist riski ei tahtnud noor mees võtta.
Ta tahtis asja läbinisti selgeks teha ja leida hingele rahu.
"Võib-olla annab rabi Jeesus talle ammendava vastuse?"
Hea vaataja, kas surm hirmutab sind?
Kas sa tead, mis peale seda sünnib?
Kas oled täiesti kindel, et sa ei lähe igavesse hukatusse?
Kui noor mees kuulis, et Jeesus jõudis linna,
siis ta pistis jooksu.
Lähis-Idas mehed ei jookse ega põlvita kellegi ees.
Eriti keset tänavat.
Nooruki käitumine näitas, et tal oli suur probleem.
Jeesus ei vastanud talle, vaid küsis vastu:
Miks sa nimetad mind heaks?
Ei ole hea keegi muu kui üks - Jumal."
Mees nimetas Jeesust heaks õpetajaks.
Päästjale ei meeldinud see tiitel.
Ta soovis enamat.
Mees pidi tunnistama, et Jeesus on kas Jumal
või Ta ei ole üldse hea.
Mees hämmastus:
"Kas maailmas pole ühtegi head inimest?
Neid on ju väga palju."
Meie aja inimene imestaks veel enam,
kui talle väidetaks midagi sellist,
et ainult Jumal on hea.
Kas suurem osa inimkonnast pole siiski üldjoontes hea?
Tsiteerin Eino Leinot:
"Ükski inimene pole paha, üks teisest on nõrgem vaid."
Halvad on mõrvarid, vägistajad ja pedofiilid.
Aga sina, hea vaataja, kas pead ennast heaks või halvaks?
Jeesus jätkas:
"Käske sa tead: ära tapa, ära riku abielu,
ära varasta, ära anna valetunnistust,
ära peta, austa oma isa ja ema!”
Millegipärast loetles Jeesus üles vaid pooled käskudest.
Ligimese ihu, abikaasa, vara ja maine tuleb rahule jätta.
Vanemate eest peab hoolitsema.
Oligi kõik.
Jumalaga seotud käsud ja himustamise keeld
on ilusti kõrvale jäetud.
Noor mees vist ootas teistsugust vastust oma küsimusele.
"Mitte needsamad vanad käsud, mida pole isegi väga raske järgida."
Mees vastas natuke pettunult:
Õpetaja, seda kõike olen ma pidanud oma noorusest alates.”
Ennäe imet,
lõpuks ometi üks edukas mees,
kellel on kõrge moraal.
Ta pole valetanud,
ta on alati olnud truu oma naisele,
aus rahaasjades ning kuulekas oma vanematele.
Sellest hoolimata on teda tabanud samad kiusatused,
mis tabasid teisigi edukaid mehi.
Raha, naiste ja lehmakauplemise kiusatused.
Miks ei ole nii hea mees kindel, kas ta pääseb taevasse?
Mis tal puudu on?
Jeesus vaatas teda armastava pilguga ning ütles, mis on puudu:
Üks asi puudub sul.
Mine müü kõik, mis sul on, ja anna vaestele ja sul on aare taevas,
ning tule järgne mulle!”
Matteus ütleb, et Jeesus lisas: "Kui sa tahad olla täiuslik,"
Noorel mehel oli puudu vaid üks asi ja siis ta oleks olnud täiuslik.
Ta pidi viima oma varanduse maa pealt taevasse.
Teiste sõnadega -
ta pidi loobuma oma varandusest vaeste kasuks.
Jumal suudaks ilma raha abita tema ja ta pere eest hoolitseda.
Vaestele oleks tema raha vaja
ja Jeesus soovis, et ta Teda järgiks.
Mees pidi kuuletuma Seaduse ülimale käsule.
"Armasta Jumalat üle kõige ja ligimest kui iseennast."
Noor mees seisis raske valiku ees.
Ta tahtis osa saada taevast ja vabaneda hirmust põrgu ees,
aga ta pidi ju oma pere eest hoolitsema.
Vanad vanemad ja ilmselt ka naine ja laps.
Mis nendest saab,
kui ta müüb maha isalt saadud maad ja varad?
Kus pere siis elama hakkaks?
Kes vanurite eest hoolt kannaks?
Kes laste hariduse eest maksab?
Hea vaataja, mida sina teeksid, kui Jeesus nõuaks sult,
et annaksid ära oma kodu, auto, raha
ja järgiksid Teda puruvaesena?
Inimene ohverdab alati oma teise kalli aarde
kõige tähtsama asja jaoks.
Kui sinu aardeks on raha,
siis sa loobud Jeesusest ja valid raha nagu seda see rikas noormees tegi.
Kui su pere on sulle kallim kui Jeesus,
siis sa loobud Jeesusest, kui pere seda nõuab.
Kui viin on kõige tähtsam asi su elus,
siis lased kõigel muul minna, kui ainult viina saaks.
Kui Jeesus on sulle kõige armsam,
siis võid vajadusel loobuda kõigest muust
ja järgida Teda, isegi kui kaotad oma elu.
Mida noor rikas mees siis tegi?
Markus vastab:
"Noormees kurvastas nende sõnade pärast
ja lahkus rõhutuna, sest ta oli suure varanduse omanik."
Noormees sai selge vastuse oma küsimusele.
Nüüd ta teadis, et igavene elu ei kuulu talle .
Ta ei pääse pärast surma taevasse,
vaid läheb põrgusse.
Sellise teadmisega oli kindlasti raske elada
ja veel raskem surra.
Usk on see,
kui me tuleme Jeesuse juurde oma hädade ja pattudega.
See mees tuli küll Jeesuse juurde,
kuid ta ei toonud Talle oma patte, vaid oma suurepärasuse.
Tal oli maa peal kaks aaret, millest ta ei tahtnud loobuda.
Esiteks tema vara,
teiseks tema moraal.
Enne Jeesusega kohtumist oli noor mees arvanud,
et ta täidab kõiki käske ja et ta on peaaegu täiuslik.
Kuid sealt alates kuni surmani ta teadis,
et üht käsku pole ta veel täitnud.
Armasta Jumalat üle kõige
ja ligimest nagu iseennast.
Ta teadis, et ei suuda kunagi Jumalat nii palju armastada,
et saaks kõigest Tema pärast loobuda.
Ta ei suudaks vaeseid nii palju armastada,
et saaks neile kogu oma vara kinkida.
Jüngrid vaatasid pettunult nooruki eemalduvat selga.
Nad oleksid tahtnud näha enda hulgas üht edukat meest,
aga Jeesus vastas: "Lapsed, kui raske on minna Jumala riiki!
Hõlpsam on kaamelil minna läbi nõelasilma
kui rikkal minna Jumala riiki!”
Kujuta endale korraks ette,
kuidas kaamel pressib end nõelasilmast läbi.
See on võimatu ja naeruväärne.
Tõenäolisem on see, et kaamelil see õnnestub,
kui et rikas surub end taevaväravast läbi.
Kas Jeesus ütleb sellega seda, et rikkad ei pääse kunagi taevasse?
Tegelikult oli mehel veel teine aare, mis oli talle rahast veelgi tähtsam.
Tema kõrge moraal.
Just see tegi ta jaoks taevaväravad nõelasilma suuruseks.
Mängime korraks ühte mõttemängu.
Kui noor mees oleks suutnud oma vara ära müüa,
kas ta siis oleks olnud täiuslik?
Kui ta oleks saanud Jeesuse jüngriks,
siis mida ta oleks kuulutanud?
"Saage samasuguseks heaks inimeseks nagu mina!"
Risti jalamil poleks ta aru saanud, miks Jeesus pidi surema.
Ta ju ei vajanud armu ega pattude andekssaamist.
Mitte raha ei takistanud mehel taevasse pääseda,
vaid see oli patutunde puudumine.
Markus jätkab:
"Jüngrid hämmastusid üliväga ja ütlesid üksteisele:
Ja kes siis võib pääseda?”
Jeesus ütles neile otsa vaadates:
Inimeste käes on see võimatu, mitte aga Jumala käes,
sest Jumala käes on kõik võimalik.”
Rikka nooruki suurim viga oli see,
et ta tahtis end päästa iseenda tegudega.
Ta küsis: "Mida mina pean tegema, et pärida igavene elu?"
Selle asemel oleks ta pidanud küsima,
mida Jumal selleks teeb, et ta võiks pärida igavese elu?
Jeesus näitas sellele rikkale noorukile,
et iseenda päästmine on talle ja kõigile teistele võimatu.
Jüngrid imestasid.
Kas kõik inimesed lähevad põrgusse?
Oletagem, et see noor mees ei läinud ära Jeesuse juurest,
vaid palus hoopis pisarsilmil:
"Palun armu, ma ei suuda ise varast loobuda.
Mul pole nii palju usku.
Anna mulle andeks mu uskmatus, ära saada mind enda juurest ära!"
Mida oleks Jeesus talle vastanud?
"Seda, kes minu juurde tuleb, mina ära ei saada."
Kui noor mees oleks nii teinud,
siis ta taevakontole oleks laekunud maailma suurim aare -
pattude andeksandmine.
Mees arvas, et tal on kaks valikut -
kas täidan käsuseadust või lähen ära Jeesuse juurest.
Õige valik oleks olnud see,
kui ta ka patusena oleks jäänud Jeesuse juurde.
Ta ei suutnud hankida endale taevasse aaret,
loobudes kõigest.
Aga aarde oleks ta saanud tasuta.
Jeesus maksis selle eest oma verega.
Jeesus oli nõus ohverdama oma Isa, kodu, maine ja hinge
selle rikka nooruki pärast
ja ka meie pärast.
Ta oli täiuslikult hea inimene.
Ja ikkagi naelutati Ta ristile maailma suurima kurjategijana.
Ta pidi minema läbi nõelasilma, kandes oma risti,
kuna meie pole suutnud kuuletuda ühelegi Jumala käsule.
Ära tee sama viga, mida see rikas noor mees tegi.
Ära mine Jeesuse juurest ära.
Kui sa pole veel ristitud,
siis tee see ära ja püsi usklike seltsis.
Kuula ja loe Jumala Sõna.
Mine armulauale ja saa osa Kristuse ihust ja verest.
Siis ei võta keegi sinult taevast aaret ära.
Soovides toetada TV7 tööd, võid helistada 900 1777 (7 eur). Aitäh!
Tõlge: Külli Kuusk